Trivium (band)

Trivium er et amerikansk band fra Orlando i Florida dannet i 1999. De er kjent for å ha en type musikk som er en blanding av metal, thrash og rock.  Bandet har kontrakt med Roadrunner Records, og her har bandet gitt ut syv studioalbum, elleve singler og tolv musikkvideoer. Deres siste album The Sin and the Sentence ble utgitt i 2017.  De har solgt over 5 millioner album noe som gjør dem til et av de største moderne metalbandene fra USA.

 Formasjon og debutalbum 1999-2004 
På et talentshow spilte unge Matt Heafy coverversjoner av Metallica og The Offspring-sanger. Vokalist Brad Lewter la da merke til han og spurte han om han ville prøve seg ut til bandet sitt. Disse to gikk da over til trommeslager Travis Smith sitt hus og spilte Metallica-sangen «For Whom the Bell Tolls». Etter en overraskende opptreden fikk Heafy sin plass i bandet. Etter flere suksessfulle opptredener på puber og klubber, gikk Lewter fra bandet, og Matt Heafy tok også rollen som vokalist. De fikk en platekontrakt og lagde albumet Ember to Inferno da de bare var en tromme og gitar duo. I undergrunnen til lokale metall band ble de sett på som et unikt band som blandet Heavy Metal inspirasjoner med Progressivt og Alternativt.

Etter en kort periode før livekonserter ble Corey Beaulieu med i bandet og det samme ble bassisten Brent Young. Musikkvideoen til «Like Light to Flies» fra deres første EP, ble spilt inn og florerte på nettet, og grunnet dette gikk de til noen små live konserter. Mest kjente var da deres opptreden på Ozzfest, ved en liten scene. Dette var Triviums første store konsert, og Matt Heafy Beskrev det som et mareritt. «Vi var ikke foreberedt på noe, og hadde aldri spilt for et stort publikum». I 2004 sluttet Brent Young og Paolo Gregoletto med som bassist, før de fikk varmet opp for Machine Head. Albumet Ember to Inferno fanget plateselskapet Roadrunner Records' interesse, og de skrev kontrakt med Trivium.

Ember to Inferno (2003)

Ember to Inferno er debutstudioalbumet til Trivium. Den ble utgitt 14. oktober 2003 gjennom Lifeforce Records og ble produsert av Jason Suecof og bandet selv.

Albumet ble gjenutgitt 2. desember 2016 under tittelen «Ember to Infernno: Ab Initio», latin for "Fra begynnelsen". Gjenutgivelsen inkluderer i tillegg demo-samlingene «Ruber», «Caeruleus» og «Flavus».

 Ascendancy (2005) 
Ascendancy er det andre studioalbumet til Trivium. Den ble utgitt 15. mars 2005 gjennom Roadrunner Records og ble produsert av Jason Suecof og Matt Heafy. Albumet debuterte på 151.-plass på Billboard 200. Musikkvideone til singlene «Pull Harder on the Strings of Your Martyr», «A Gunshot to the Head of Trepidation», og «Dying in Your Arms» ble spilt mye på MTV-programmet Headbangers Ball, og «Dying in Your Arms» ble fra tid til annen spilt på amerikansk radio. Dette albumet inkluderte også nye versjoner av Trivium-demoene «The Decieved» og «Like Light to Flies».

 The Crusade (2006) 
The Crusade er det tredje studioalbumet til Trivium. Den ble utgitt 10. oktober 2006 gjennom Roadrunner Records og ble produsert av Jason Suecof og bandet selv. Albumet debuterte på 25.-plass på Billboard 200.

 Shogun (2008) 
Shogun er det fjerde studioalbumet til Trivium. Albumet ble gitt ut over hele verden på forskjellige datoer mellom 23. september 2008 og 1. oktober 2008, gjennom Roadrunner Records. Det er deres siste utgivelse med den originale trommeslageren Travis Smith. Arbeidet med albumet er kjent for å ha startet i oktober 2007 med produsent Nick Raskulinecz, som tidligere har jobbet med blant andre Bruce Springsteen, Foo Fighters, Stone Sour og Marilyn Manson, med bandet som uttalte at de valgte å ikke jobbe med Jason Suecof igjen da de ønsket å utforske nye ideer.

På dette albumet gikk Trivium mer tilbake til sine røtter som et  metal-band. De jobbet hardt med albumet og etter som dette var en slags blanding av The Crusade og Ascendancy, ble det et melodisk og vakkert album som samtidig brutalt, noe som har blitt et slags varemerke for Trivium. Det er fortsatt screaming i bruk her, men på grunn av mye mer melodisk synging og dype tekster, ble albumet sterkere. Det fikk derfor veldig bra anmeldelser i USA. Dette var også fordi som Heafy sa «For første gang kunne de høre på et riff, og høre at det ikke var inspirert av noen, men heller lage noe egenartet og spesielt».

Albumet debuterte på en 23.-plass på Billboard 200 i USA, men det kom  høyt opp på listene i flere andre land, og  ble veldig godt mottatt i europeiske land. Dette er mest sannsynlig fordi Europa tar imot eksperimentelle band bedre. Plassene var Blant annet 1.-plass på albumlistene i Storbritannia, 1.-plass på listene i Australia, og 27.-plass på listene i Tyskland. I Norge kom den på en 34.-plass på VG-lista. Albumet solgte til gull i Storbritannia.

Dette regnes av mange som det beste albumet til Trivium. Det er inspirert av både gresk mytologi og japansk historie.

 God of War III og et nytt album (2010) 

I 2010 slapp de singelen «Shattering the Skies Above» til det populære spillet God of War III . De slapp også ut et cover av bandet Sepultura. Trivium har siste året vært sterke forkjempere for piratkopiering eller digital musikk. Sammen med bandet Snow Patrol har de bedt fansen om å lage cd-er med deres beste sanger, å frivillig gi dem til folk på gaten, ifølge siden Torrentfreak. Dette har gjort at bandet har fått en stor tilhengerskare over internet. Ved slutten av 2010 begynte arbeid på deres nye album.

 In Waves (2011) 
In Waves er det femte studioalbumet til det Trivium. Den ble utgitt i august 2011 gjennom Roadrunner Records og ble produsert av Colin Richardson og Martyn "Ginge" Ford. Det er det første albumet med andre trommeslager Nick Augusto og det første uten originaltrommeslager Travis Smith. Albumet fikk sterke anmeldelser og debuterte på en 13.-plass i USA samt førsteplass i følgende land: Sverige, Storbritannia, Australia, Tyskland, Frankrike og Japan. To singler ble sluppet, «In Waves», som har blitt en populær konsertsang for bandet, og «Built to Fall». 5. august spilte Trivium for sitt største publikum noensinne, foran over  publikummere på Wacken Open Air sin hovedscene. 

 Vengeance Falls (2013) 
Vengeance Falls er det sjette studioalbumet til Trivium. Den ble utgitt 10. oktober 2013 i Japan, 14. oktober 2013 i Storbritannia og 15. oktober 2013 i USA gjennom Roadrunner Records og ble produsert av David Draiman, hovedvokalisten til bandet Disturbed. Albumet har blitt kritisert for å bære for mye preg av Disturbed's sound. Matt Heafy har selv uttalt at det ikke er blant hans favoritter i Trivium-katalogen, men at albumet likevel var svært viktig for bandet ettersom singelen Strife ga Trivium et gjennombrudd for å bli spilt på radio i USA.

 Silence in the Snow (2015) 
Silence in the Snow er det syvende studioalbumet til Trivium. Utgitt 2. oktober 2015, gjennom Roadrunner Records, er det bandets eneste album med tredje trommeslager Mat Madiro, som ble med i bandet i mai 2014 og dro i desember 2015. Silence in the Snow er Triviums første, og hittil eneste, album som kun inneholdt clean-vokaler. Dette skyldtes at vokalisten Matt Heafy hadde skadet stemmen under Vengeance Falls-turnéen i 2014. Under lanseringen uttalte bandet at grunnen til at albumet kun hadde clean-vokaler var at det ikke var albumet ikke hadde behov for scream-vokaler. I ettertid har imidlertid bandets gitarist Corey Beaulieu uttalt at «det var som å gå inn i en boksekamp med en arm bak ryggen, både med tanke på Matts stemme og trommene på albumet». Til tross for det, var albumet en bidragsyter for å få Trivium spilletid på radio, særlig med singler som «Until The World Goes Cold» og «Dead and Gone».

 The Sin and the Sentence (2017) 
The Sin and the Sentence er det åttende studioalbumet til Trivium. Den ble utgitt 20. oktober 2017 gjennom Roadrunner Records og ble produsert av Josh Wilbur. Albumet er det første med den femte trommeslageren Alex Bent, som erstattet trommeslageren Paul Wandtke. Albumet mottok gode kritikeranmeldelser fra nettsteder som blant annet MetalSucks.net, som ga albumet 4.5/5, og ultimate-guitar.com som ga 8/10.

 What The Dead Men Say (2020) 
What the Dead Men Say er det niende studioalbumet til Trivium. Den ble utgitt 24. april 2020 gjennom Roadrunner Records og ble produsert av Josh Wilbur.

 In The Court Of The Dragon (2021) 
In the Court of the Dragon er det tiende studioalbumet til  Trivium. Den ble utgitt 8. oktober 2021 gjennom Roadrunner Records og ble produsert av Josh Wilbur.

 Struck Dead (2025) 
Struck Dead er en tre-sang EP som ble utgitt 31. oktober 2025 gjennom Roadrunner Records og ble produsert av Trivium og Mark Lewis.

 Andre sjangere 
Triviums musikalske produksjon overskrider noen sjangergrenser. Albumet Ascendancy kan klassifiseres som metalcore, mens blant annet Shogun viser et tydelig preg av thrash metal.  Bandet har selv avstått fra å plassere seg selv i en sjanger, og Matt Heafy har sagt følgende: «Vi er et rockeband. Kritikere liker å definere bandet som både thrash metal, metalcore og alternativ metal.»

 Medlemmer 

 Nåværende 
 Matt Heafy – Vokal, Gitar
 Corey Beaulieu – Gitar, Vokal
 Paolo Gregoletto – Bass, Vokal
 Alex Rüdinger - Trommer

 Tidligere medlemmer 
 Alex Bent – Trommer
 Paul Wandtke - Trommer
 Mat Madiro – Trommer
 Nick Augusto – Trommer
 Travis Smith – Trommer
 Brent Young – Bass
 Brad Lewter – Vokal

 Tidslinje 

 Diskografi 
 Trivium (EP, 2003)
 Ember to Inferno (2003)
 Ascendancy (2005)
 The Crusade (2006)
 Shogun (2008)
 In Waves  (2011)
 Vengeance Falls  (2013)
 Silence in the Snow  (2015)
 The Sin and the Sentence (2017)
 What the Dead Men Say (2020)
 In the Court of the Dragon (2021)
 Struck Dead (EP, 2025)

 Referanser 

 Eksterne lenker 

 Rockefeller – Trivium 5. Mai
 Triviums YouTube-side
 Triviums MySpace-side
 Trivium fan-side 


Kategori:Metalcore-band fra USA
Kategori:Thrash metal-band fra USA
Kategori:Band etablert i 2000